Kunst i Varde

Museum Frello: Fast udstilling: Liv i ler
2025-09-02 08:00 - 2028-11-30 17:00 (Europe/Copenhagen) | Museum Frello, Kirkepladsen 1, Varde, 6800
Er der liv i ler? Er der ler i skudsikre veste? Og har lerpotter virkelig spillet en afgørende rolle for Vestjyllands økonomi?
I udstillingen “Liv i Ler” får du svar på disse og mange andre spørgsmål. Her behandles så forskellige emner som religion, halmhuse og rumfærger; kunst, klosetter og kongeligt porcelæn; mursten og bindingsværk; dyrefigurer fra P. Ipsens Enke og gravurner fra de sidste to tusind år. Fælles for alt dette er, at det kræver ler.
Gennem årtusinder har pottemagere, keramikere, designere, kunstnere og videnskabsfolk skabt et utal af praktiske og mindre praktiske, pyntelige og diskuterbart pyntelige genstande ud af ler. Man har omgivet sig med ler som byggemateriale i boliger, som beholdere for mad og drikke og til slet og ret pynt.
I udstillingen er de kedelige planchetekster gemt væk, men der er masser af viden at hente i skuffer og skabe i udstillingen. Der findes også en lang række ”pilfingerskuffer”, hvor børn og nysgerrige voksne kan få lov at røre ved og prøve mange forskellige ting.
Her i Vestjylland – og især på Vardeegnen – var produktionen af jydepotter en stor industri gennem århundreder. Der blev lavet og eksporteret i tusindvis af sådanne potter, udskibet fra ladepladser ved Ho Bugt. Halvdelen af befolkningen i flere sogne her havde været nødt til at flytte, hvis ikke de havde haft indtægterne fra de sorte potter. Det fortælles, at når en pige skulle giftes, spurgte sjællænderen: ”Er hun ung?”. Fynboen sagde: ”Er hun køn?” og jyden sagde: ”Har hun now’e?” Men på Varde-egnen blev der spurgt: ”Duer hun now’e i æ lier?”
Og det med liv i ler? I flere religioner beskrives det i skabelsesmyter, hvordan mennesket er formet af jord eller ler og gjort levende af en gud. I nogle samfund anses pottemagere som guddommelige, fordi de skaber liv ud af ler. På museet har vi mængder af ting lavet i ler. Udstillingen er bygget op omkring sådanne ting fra de sidste 6000 år – men den handler ikke kun om ler, for med udstillingen er det ønsket at lade leret genskabe liv.
Læs mere om udstillingen her

Adresse: Kirkepladsen 1, 6800 Varde, +45 75 22 08 78
Kørselsvejledning

Åbningstider: Onsdag-søndag 10-16. Hele året
Dog Mandag-søndag 10-17, 1. juli – 31. augustLUKKET
23., 24., 25., 26., 27., 30., 31. december samt 1. januar

Priser: Voksne: 85 kr. Børn under 18 år: gratis i følgeskab med en voksen
Grupper over 10 betalende: 70 kr. pr. person
14-dages billet / Årskort til Vardemuseerne: 295 kr. / 395 kr. / 595 kr. Køb online

Museum Frello: Fast udstilling: Otto Frellos fantastiske univers
2025-09-02 08:00 - 2028-11-30 17:00
Oplev Otto Frello og hans eventyrlige univers. Frello var en kunstner med en helt unik stil, og hans malerier får de fleste voksne og børn til at synes, at kunst er fantastisk!
”Der må gerne være en usikkerhed og en spænding. Hvad var det egentlig vi så – blev vi taget ved næsen eller hvad?”
Ordene er maleren Otto Frellos (1924-2015), og netop spændingen mellem kunst og fidus går igen i mange af hans malerier, der fascinerer de fleste med deres væld af detaljer. Motiverne rummer både det dagligdags og det mystiske. Med deres finurlige glæde inviterer de publikum til at undre sig og sætte ord på det, de ser.
På Museum Frello kan man besøge Danmarks største samling af maleren Otto Frellos malerier. Foruden malerierne rummer samlingen også et udvalg af Frellos utroligt smukke håndbogstegninger.
Prøv f.eks. Frello-skattejagten sammen med børnene! Tager du familie og venner med, er det helt sikkert, at I vil se kunst på en helt ny måde efter mødet med Frello. Malerierne har så stor detaljerigdom, at man opdager noget nyt, hver gang man kigger på dem.
Læs mere om udstillingen her

Adresse: Kirkepladsen 1, 6800 Varde, +45 75 22 08 78
Åbningstider: Onsdag-søndag 10-16. Hele året
Dog Mandag-søndag 10-17, 1. juli – 31. august
LUKKET d. 23., 24., 25., 26., 27., 30., 31. december samt 1. januar
Priser: Voksne: 85 kr.
Børn under 18 år: gratis i følgeskab med en voksen
Grupper over 10 betalende: 70 kr. pr. person
14-dages billet / Årskort til Vardemuseerne: 295 kr. / 395 kr. / 595 kr. Køb online
